**Evaluering PED4101 Høst 2022**

**Emneansvarlig Veslemøy Rydland og praksiskoordinator Siri Bratlie**

Alle studentene har svart på sluttevalueringen. Viser til tidligere praksisevalueringer for mer utfyllende beskrivelser av emnet og hvordan emnet evalueres. Nedenfor følger en kort oppsummering.

Studentene ble bedt om å skåre i hvilken grad PED4101 har bidratt til deres ferdigheter og generelle kompetanse basert på målene for emnet på en skala fra 1 (i liten grad) - 6 (i stor grad). De aller fleste studentene bruker den øvre delen av skalaen, men en del svarer også lavere. Det som omhandler kartlegging av sosioemosjonelle vansker er oftest skåret lavt.

Hva har fungert bra?

* Pensum:
	+ Veldig interessant og spennende pensum
	+ Fint at det er noen norskspråklige og mer lettleste bøker
* Veldig bra med ekskursjonene – studentene vil gjerne ha flere
* Studentene var dette semesteret i praksis i ordinær skole (med spesialavdelinger) eller på spesialskoler. Det generelle inntrykket er at studentene er fornøyde med det de har lært i praksis og med den veiledningen de har fått. Det er noen variasjoner i hvor deltakende/hvor involverte studentene har vært i praksisstedets virksomhet og i interaksjonen med elevene.
* Svært fornøyde med praksisseminarene: observasjonstrening og drøfting av egne observasjonsnotater i seminarene har vært veldig nyttig (mye bedre tilbakemelding enn tidligere år)
* Forelesningene har vært veldig bra (skulle gjerne hatt flere). Synes det er bra med ulike forelesere

Forslag til forbedring

* Pensum:
	+ Flere nevner at det er litt mye overlapp i pensum
	+ Mye å lese i lys av at det var veldig mye å gjøre på metodeemnet
	+ «Øzerk sin bok veldig bra, men trenger vi alle kapitlene på pensum?»
* Forsøke å unngå overlapp mellom forelesninger (for eksempel tok flere opp temaet ADHD). Noen forelesere bruker kanskje litt mye tid på å repetere
* Forslag om at forelesningene organiseres slik at det blir mer tid til å diskutere kartlegging og nyanser i tiltakstenkning
* Ønsker å komme ut til ekskursjonsstedene der det kan gjennomføres (i stedet for at vi er på Blindern)
* Tydeliggjøring av om vi ønsker at studentene leser på forhånd – og i tilfelle hva de skal forberede seg på
* Mer om PP-rådgiverrollen i pensum og/eller forelesninger
* Ønsker større rom til praksisseminarene – ble litt trangt med stort kull

Evalueringen er fulgt opp i eget møte med ny emneansvarlig for høsten 2023.